
Ministru kabineta noteikumi Nr. 450
Rīgā 2025. gada 22. jūlijā (prot. Nr. 29 3. §)
Grozījumi Ministru kabineta 2002. gada 4. novembra noteikumos Nr. 498 "Kārtība, kādā profesionālā militārā dienesta karavīrs pilda valsts civildienesta ierēdņa amatu"
Izdoti saskaņā ar Valsts civildienesta likuma 3.panta ceturto daļu
· Izdarīt Ministru kabineta 2002. gada 4. novembra noteikumos Nr. 498 "Kārtība, kādā profesionālā militārā dienesta karavīrs pilda valsts civildienesta ierēdņa amatu" (Latvijas Vēstnesis, 2002, 162. nr.; 2004, 90., 168. nr.; 2006, 163. nr.; 2016, 39. nr.; 2021, 13. nr.; 2023, 192. nr.) šādus grozījumus:
· 1. Izteikt 2.1.6. apakšpunktu šādā redakcijā:
· "2.1.6. vecākais referents, vecākais eksperts un vecākais inspektors;".
· 2. Papildināt ar 2.3. apakšpunktu šādā redakcijā:
· "2.3. Valsts kancelejas Krīzes vadības centrā:
· 2.3.1. vadītājs un viņa vietnieks;
· 2.3.2. nodaļas vadītājs un viņa vietnieks;
· 2.3.3. vecākais eksperts, eksperts, juriskonsults un konsultants."
· 3. Izteikt 6. punktu šādā redakcijā:
· "6. Karavīru ierēdņa amatā uz laiku līdz trijiem gadiem, nerīkojot konkursu, ieceļ valsts pārvaldes iestādes vadītājs. Karavīru Valsts kancelejas Krīzes vadības centra vadītāja amatā ieceļ Ministru prezidents pēc apstiprināšanas Ministru kabinetā."
· 4. Izteikt 11. punktu šādā redakcijā:
· "11. Ja disciplinārpārkāpums ir izdarīts saistībā ar ierēdņa amata pildīšanu, karavīrs ir pielīdzināms ierēdnim un atbild par nodarīto saskaņā ar valsts civildienestu reglamentējošiem normatīviem aktiem. Ja ir izdarīts disciplinārpārkāpums, par kuru piemēro atbrīvošanu no valsts civildienesta, aizsardzības ministrs pēc valsts pārvaldes iestādes vadītāja vai Ministru prezidenta ierosinājuma atvaļina karavīru no profesionālā militārā dienesta."
· 5. Izteikt 13. punktu šādā redakcijā:
· "13. Ja disciplinārpārkāpums ir saistīts ar ierēdņa amata pildīšanu, disciplinārsodu karavīram uzliek aizsardzības ministrs, pamatojoties uz valsts pārvaldes iestādes vadītāja vai Ministru prezidenta ierosinājumu."

